Ամերիկացի միսիոներ Ֆրեդերիկ Դեյվիս Գրինի՝ Սասունի նահատակների հիշատակին նվիրված «Հայկական ճգնաժամը Թուրքիայում. 1894-ի կոտորածը, նրա նախընթացները (դրդապատճառները) և նշանակությունը» գիրքը հայոց նկատմամբ իրականացրած ահասարսուռ ջարդերի վերաբերյալ այլազգի քաղաքացիների և ականատեսների վկայությունների ժողովածու էր: Բայց ոչ միայն: Գրքում առանձին գլխով ամփոփ և համակրանքով լեցուն ծանոթություն էր տրվում հայ ազգի, եկեղեցու և գրականության պատմության մասին: